als_Latn dik_Latn azb_Arab
Teska konflikti PS-LSI ka arritur kulmin këto ditët e fundit kryeministri Rama tha nga Vora se ata që çirren e bërtasin nuk duan që administrata të jetë e qytetarëve.
“Unë nuk kam dalë për luftë. Siç e shihni, kam dalë me tuta, për të bërë garë. Janë çmend. Unë nuk po u bëj gjë. Ata çirren bërtasin, kërcënojnë. Pse? I shqetëson një gjë. Sepse ne duam të bëjmë shtet dhe administratë që të jetë e qytetarëve”, tha Rama në Vorë.
Këto ditë LSI dhe ish -kryetari i saj, Ilir Meta e kanë akuzuar Ramën se po përpiqet të manipulojë zgjedhjet, duke përdorur kriminelë e policinë e shtetit. Meta e akuzoi Ramën gjithashtu në televizionin grek Star si politikan të paqëndrueshëm, që ka përkeqësuar marrëdhëniet me Greqinë. Po kështu, akuza ka pasur edhe për thirrjen që Rama i bëri policisë për t’u përfshirë në zgjedhje dhe për të votuar PS -në. Kryeministri kërkoi edhe një herë falje në Vorë për këtë gafë të tij.
als_Latn als_Latn als_Latn